            <phrase>එඩ්ස් රෝගය අද ලෝකයේම ව්‍යාප්තවී ඇති පිළිකාවකි.මේකට ප්‍රධාන හේතුව කාමයේ වරදවා හැසිරීමයි.ලෝකේ තිබෙන බොහෝ වැරදිවලට කාමරාගය ප්‍රධාන හා ප්‍රබල හේතුවක්.අනාගාමී මාර්ගඵල මට්ටමේදී තමයි කාමරාගය ප්‍රහීන වෙන්නේ..කාමරාගය විවාහ ජීවිතයක පදනමයි.විවාහ ජීවිතය සකස්ව ඇත්තේද කාම ආශාව යථා ආකාරයෙන් ක්‍රමවත්ව ක්‍රියාවට නැඟියහැකි ආකාරයෙනි.මේ නිසා මනුෂ්‍යයන් අතර කාම ආශාව සන්සිඳවාගැනීම මෙන්ම එය උපකාරයෙන් වර්ගයාගේ අඛණ්ඩ පැවැත්ම රැකගැනීම ද සිදුවේ.මේ සියල්ල ලෝක සම්මුතිය.කාමරාගය,පටිඝය හා විවාහ ජීවිතය මේ සියළු දේ සම්මුති පමණි.ක්‍රමක්‍රමයෙන් වඩා උසස් මාර්ගඵල අවබෝධ මට්ටම් කරා සම්ප්‍රාප්ත වෙත්ම මෙතෙක් කල් මහත් ආශාවෙන් රැකගෙන පැමිණි සියළු සම්මුතිවලින් සිත්වෙන්වීයාමක් සිදුවේ.එය බාහිරව සිදු වන දෙයක් නොව ආධ්‍යාත්මිකව සිදුවන ක්‍රියාවළියකි.අනාගාමී මාර්ගඵල අවබෝධයට පැමිණීම සමඟ හුදෙක් කායිකව කාමරාග හා පටිඝ දෙකින් වෙන්වීම පමණක් නොව එම කායික පැවැත්මට සම්බන්ධ මානසික පැවැත්මෙන්ද වෙන්වීමක් සිදුවේ.එබැවින් ව්‍යවහාර මාත්‍රයෙන් වත් ප්‍රතිවිරුද්ධ ලිංගිකයින් කෙරෙහි කිසිදු ආකර්ශණයක් නොපෙන්විය හැකිබැවින් අනිවාර්යයෙන්ම විවාහදිවි පෙවෙතක් ගතකිරීමට අභව්යර පුද්ගලයෙකුවේ.එසේම කාමරාග යා පටිඝ යන ප්‍රබල ස්වරූපයෙහිවූ මනෝකායික විඳීම් ස්වභාවයක් අත්හැරීමට,ප්‍රහීණ කිරීමට හැකිවූ බැවින් වඩාත් ප්‍රබල ස්වභාවයේ සමාධි මට්ටමක් සිතේ පවතී.</phrase>